Kingdom of Heaven

Kingdom of Heaven er et amerikansk-britisk historisk krigsdrama fra 2005, regissert av Ridley Scott. Handlingen foregår under ett av korstogene i Middelalderen. Hovedpersonen må rømme fra Europa og verver seg derfor som korsfarer i Jerusalem. Livet der blir ikke enkelt siden den kristne kongen er alvorlig syk. I tillegg trues byen av en mektig muslimsk leder. 

Filmen er løst basert på slaget ved Hattin som ble et katastrofalt nederlag for korsfarerne.Det virkelige slaget ved Hattin, hubpages.com]</ref><ref>[https://thetemplarknight.com/2011/05/17/battle-of-hattin/ Det virkelige slaget ved Hattin, thetemplarknight.com Hovedrollen spilles av Orlando Bloom, mens andre sentrale roller spilles av Eva Green, Ghassan Massoud, Edward Norton og Jeremy Irons.

Filmen ble en moderat publikumssuksess og fikk blandet mottakelse av anmelderne.

 Handling 
Handlingen foregår på 1100-tallet. Den unge smeden Balian dreper sin onde halvbror og må derfor flykte fra Frankrike. På Sicilia blir han adlet av sin far, korsfareren Barian av Ibelin. Balian ender opp som korsfarer i Jerusalem, der han blir satt til å beskytte byens kristne regime mot muslimske inntrengere, og etter hvert blir elskeren til prinsesse Sibylla av Jerusalem. Sibyllas bror er den unge kong Balduin IV av Jerusalem, som er svært syk. Balian blir vitne til maktkampen som utspiller seg rundt kongen, og den brutale fremferden til enkelte av kongens betrodde. Dette fører til stadig større motstand mot kongedømmet, spesielt i den muslimske lokalbefolkningen.

Korsfarerne må samle seg til kamp da et stort antall sarasenere, ledet av den mektige Saladin, nærmer seg byen. Balian tilhører adelskapet, og har derfor en lederposisjon i korsfarerhæren. Byen blir satt under massiv beleiring, og etter et blodig slag klarer sarasenerne å ta seg inn gjennom bymuren. Saladin bestemmer seg for å gi Balian og resten av de overlevende valget mellom å kjempe til sin død eller få fritt leide tilbake til Europa.

 Om filmen 
 Popularitet og økonomi 
Kingdom of Heaven ble en moderat publikumssuksess på verdensbasis, men gjorde det ikke så bra i USA. Bare 22 % av inntektene kom fra USA (mot 41 % for Gladiator). Scott mente selv at mye av årsaken til at filmen ikke ble en suksess i USA var at den behandlet kristne og muslimer på en likeverdig måte og at en av filmens helter (Saladin) var muslimsk. I Europa gikk den spesielt bra i Spania, hvor den innbrakte $15 millioner (mot $16 millioner i det langt mer befolkede Tyskland, $14,5 millioner i Storbritannia og $9,5 millioner hver i Italia og Frankrike). I Asia gjorde den det ganske bra i Japan hvor den innbrakte drøyt 11 millioner dollar, mens den innbrakte $3 millioner i Tyrkia. Den ble ingen suksess i Israel hvor den kun innbrakte i underkant av 300 000 dollar. I Norge innbrakte den nesten 1,9 millioner dollar. Den havnet på 17. plass over de mest innbringende filmen globalt i 2005 og på en 61. plass i USA.

Produksjonskostnadene var på 130 millioner dollar.

 Filmanmelderne 
Den fikk blandet mottakelse av anmelderne, noe som gjenspeiles i at den har fått 39 % på Rotten Tomatoes, og 63 % på Metacritic. Den amerikanske toppkritikeren Roger Ebert var en av de som var meget begeistret og gav den 3,5 av 4 stjerner. Han mente den var dypere og mer tankevekkende enn Gladiator, som Scott hadde laget noen år tidligere. Leonard Maltin gav den tre av fire stjerner.

Også mottakelsen fra de norske anmelderne var noe blandet. Aftenposten gav den terningkast fem, mens Dagbladet og Dagsavisen gav den fire. Den fikk tre fra VG og to fra FilmMagasinet. Det norske nettstedet CINERAMA gav den terningkast fem.

Filmen ble godt mottatt i den arabiske verden.

Priser
Orlando Bloom ble for sin innsats i filmen belønnet med prisen for beste europeiske skuespiller ved European Film Awards. Harry Gregson-Williams ble belønnet med prisen for beste musikk ved Satellite Awards, mens Wes Sewell, Victoria Alonso, Tom Wood, og Gary Brozenich fikk en pris av Visual Effects Society for sitt arbeide med filmens visuelle effekter.

 Annet 
20th Century Fox syntes Scotts opprinnelige versjon var altfor for lang og presset ham derfor til å klippe den betydelig ned før den ble lansert på kino. Scott var misfornøyd med kinoversjonen og lanserte derfor senere en director's cut på DVD som er 45 minutter lengre.

De fleste scenene ble innspilt i Ouarzazate i Marokko, men også flere steder i Spania ble benyttet. Innspillingen foregikk fra januar til mai 2004.

 Rollebesetning 
 Orlando Bloom – Balian
 Ghassan Massoud – Saladin
 Eva Green – Sibylla
 Jeremy Irons – Tiberias
 Edward Norton – kong Baldwin
 Marton Csokas – Guy av Lusignan
 David Thewlis – en johanitter
 Brendan Gleeson – Raynald
 Michael Sheen – en prest
 Liam Neeson – Godfrey
 Velibor Topic – Almaric
 Alexander Siddig – Nasir
 Khaled El Nabawy – en mullah
 Kevin McKidd – en engelsk sersjant
 Giannina Facio – Saladins søster
 Jon Finch – patriark Heraclius av Jerusalem
 Ulrich Thomsen – leder av Tempelridderne
 Nikolaj Coster-Waldau – landsbysheriff
 Martin Hancock – en graver
 Nathalie Cox – Balians kone Eriq Ebouaney – Firuz
 Jouko Ahola – Odo
 Philip Glenister – Squire
 Bronson Webb – en læregutt
 Steven Robertson – en prest
 Alexander Potts – Baldwin V (kun i Director's Cut)
 Moustapha Touki – en sarasensk ridder
 Michael Shaeffer – en ung sersjant
 Nasser Memarzia – en muslimsk adelsmann
 Lotfi Yahya Jedidi – en gammel husholder
 Samira Draa – Sibyllas tjenestejente
 Matthew Rutherford – en rytter
 Michael Fitzgerald – Humphrey
 Karim Saleh – Saladins budbringer
 Shane Attwooll – en tempelridder
 Emilio Doorgasingh – en sarasensk ingeniør
 Peter Cant – en bondegutt
 Angus Wright – en av Rikards riddere
 Iain Glen – Rikard Løvehjerte

 Referanser 

 Eksterne lenker 



Kategori:Filmer fra 2005
Kategori:Britiske dramafilmer
Kategori:Britiske krigsfilmer
Kategori:Britiske historiske filmer
Kategori:Britiske actionfilmer
Kategori:Dramafilmer fra USA
Kategori:Krigsfilmer fra USA
Kategori:Historiske filmer fra USA
Kategori:Actionfilmer fra USA
Kategori:Filmer satt til 1100-tallet
Kategori:Filmer satt i middelalderen
Kategori:Filmer lagt til Jerusalem
Kategori:Filmer regissert av Ridley Scott
Kategori:Engelskspråklige filmer